Publication: Magyar Közlöny
Issue: MK-2003-136 (Year: 2003, Number: 136)
Era: 1990-2004
Section: 51. § A szerzõi jogról szóló 1999. évi LXXVI. törvény
Paragraph Index: 2142

51. § A szerzõi jogról szóló 1999. évi LXXVI. törvény (a továbbiakban: Szjt.) preambuluma helyébe a következõ rendelkezés lép: „A technikai fejlõdéssel lépést tartó, korszerû szerzõi jogi szabályozás meghatározó szerepet tölt be a szellemi alkotás ösztönzésében, a nemzeti és az egyetemes kultúra értékeinek megóvásában; egyensúlyt teremt és tart fenn a szerzõk és más jogosultak, valamint a felhasználók és a széles közönség érdekei között, tekintettel az oktatás, a mûvelõdés, a tudományos kutatás és a szabad információhoz jutás igényeire is; gondoskodik továbbá a szerzõi jog és a kapcsolódó jogok széles körû, hatékony érvényesülésérõl. Az Országgyûlés e szempontokra figyelemmel — összhangban a Magyar Köztársaságnak a szellemi tulajdon védelme terén fennálló nemzetközi kötelezettségeivel és az Európai Közösség jogszabályaival — a következõ törvényt alkotja:”

Source: https://magyarkozlony.hu/hivatalos-lapok/e2f8f9e43897bf91283d016817096ccfa6056e4e/dokumentumok/e2cc3d2a09ab889849edd2b453a061ace44747ce/letoltes